μελεαγρος ιλιεων τηι βουληι και τωι δημωι χαιρειν απεδωκεν ημιν αριστοδικιδης ο ασσιος επιστολας παρα του βασιλεως αντιοχου ων ταντιγραφα υμιν υπογεγραφαμεν ενετυχεν δ ημιν και αυτος φαμενος πολλων αυτωι και ετερων διαλεγομενων και στεφανον διδοντων ωσπερ και ημεις παρακολουθουμεν δια το και πρεσβευσαι απο των πολεων τινας προς ημας βουλεσθαι την χωραν την δεδομενην αυτωι υπο του βασιλεως αντιοχου και δια το ιερον και δια την προς υμας ευνοιαν προσενεγκασθαι προς την υμετεραν πολιν α μεν ουν αξιοι γενεσθαι αυτωι παρα της πολεως αυτος υμιν δηλωσει καλως δ αν ποησαιτε ψηφισαμενοι τε παντα τα φιλανθρωπα αυτωι και καθ οτι αν συγχωρησηι την αναγραφην ποησαμενοι και στηλωσαντες και θεντες εις το ιερον ινα μενηι υμιν βεβαιως εις παντα τογ χρονον τα συγχωρηθεντα ερρωσθε. βασιλευς αντιοχος μελεαγρωι χαιρειν δεδωκαμεν αριστοδικιδει τωι ασσιωι γης εργασιμου πλεθρα δισχιλια προσενεγκασθαι προς την ιλιεων πολιν η σκηψιων συ ουν συνταξον παραδειξαι αριστοδικιδει απο της ομορουσης τηι γεργιθιαι η τηι σκηψιαι ου αν δοκιμαζηις τα δισχιλια πλεθρα της γης και προσορισαι εις την ιλιεων η την σκηψιων ερρωσο. βασιλευς αντιοχος μελεαγρωι χαιρειν ενετυχεν ημιν αριστοδικιδης ο ασσιος αξιων δουναι αυτωι ημας εν τηι εφ ελλησποντου σατραπειαι την πετραν ημ προτερον ειχεν μελεαγρος και της χωρας της πετριδος εργασιμου πλεθρα χιλια πεντακοσια και αλλα γης πλεθρα δισχιλια εργασιμου απο της ομορουσης τηι προτερον δοθεισηι αυτωι μεριδι και ημεις την τε πετραν δεδωκαμεν αυτωι ει μη δεδοται αλλωι προτερον και τηγ χωραν την προς τηι πετραι και αλλα γης πλεθρα δισχιλια εργασιμου δια το φιλον οντα ημετερον παρεσχησθαι ημιν τας καθ αυτον χρειας μετα πασης ευνοιας και προθυμιας συ ουν επισκεψαμενος ει μη δεδοται αλλωι προτερον αυτη η πετρα παραδειξον αυτην και την προς αυτηι χωραν αριστοδικιδηι και απο της βασιλικης χωρας της ομορουσης τηι προτερον δεδομενηι χωραι αριστοδικιδηι συνταξον καταμετρησαι και παραδειξαι αυτωι πλεθρα δισχιλια και εασαι αυτον προσενεγκασθαι προς ην αμ βουληται πολιν των εν τηι χωραι τε και συμμαχιαι οι δε βασιλικοι λαοι οι εκ του τοπου εν ωι εστιν η πετρα εαμ βουλωνται οικειν εν τηι πετραι ασφαλειας ενεκε συντεταχαμεν αριστοδικιδηι εαν αυτους οικειν ερρωσο βασιλευς αντιοχος μελεαγρωι χαιρειν ενετυχεν ημιν αριστοδικιδης φαμενος πετραν το χωριον και τηγ χωραν την συγκυρουσαν περι ης προτερον εγραψαμεν διδοντες αυτωι ουδ ετι και νυν παρειληφεναι δια το αθηναιωι τωι επι του ναυσταθμου επικεχωρησθαι και ηξιωσεν αντι μεν της πετριτιδος χωρας παραδειχθηναι αυτωι τα ισα πλεθρα συγχωρηθηναι δε και αλλα πλεθρα δισχιλια προσενεγκασθαι προς ην αμ βουληται τωμ πολεων των εν τηι ημετεραι συμμαχιαι καθαπερ και προτερον εγραψαμεν ορωντες ουν αυτον ευνουν οντα και προθυμον εις τα ημετερα πραγματα βουλομεθα πολυωρειν τανθρωπου και περι τουτων συγκεχωρηκαμεν φησιν δε ειναι της πετριτιδος χωρας τα συγχωρηθεντα αυτωι πλεθρα χιλια πεντακοσια συνταξον ουν καταμετρησαι αριστοδικιδηι και παραδειξαι γης εργασιμου τα τε δισχιλια και πεντακοσια πλεθρα και αντι των περι την πετραν αλλα εργασιμου χιλια πεντακοσια απο της βασιλικης χωρας της συνοριζουσης τηι εν αρχηι δοθεισηι αυτωι παρ ημων εασαι δε και προσενεγκασθαι τηγ χωραν αριστοδικιδην προς ην αν βουληται πολιν των εν τηι ημετεραι συμμαχιαι καθαπερ και εν τηι προτερον επιστοληι εγραψαμε[ν] ερρωσο.
Tr.: Skamander u. Nebentäler — Ilion (Hisarlık-Tepe) — ca. 274 v.Chr. — IK 3,33